חם היה בישראל באותה עונה סתווית גרשון ישב וקילף את הג'יזים שלו על המיטה כבר שנים הוא מתלונן שאין לו תקרה, ולאף-אחד לא אכפת "מה," אומרים לו מהעירייה, "יש לך שמיים, כוכבים, ירח, שמש, אתה חי בטבע המזוין." "אני לא רוצה לחיות בטבע המזוין," היה עונה גרשון, "יורד עליי גשם בחורף, ובקיץ חם, אני רוצה תקרה!" "תגיש בקשה ואנחנו נטפל בעניין שלך." "אני מגיש בקשה כל חודש כבר שנים!" "טוב, אתה יודע איך זה, זאת ישראל, ל-מה אתה מצפה? יש סחבת. אנחנו מחויבים לשמור שתהיה סחבת, זה חלק מהביורוקרטיה הישראלית." גרשון היה ממורמר, וגם יריעות ומחצלות לגג לא עזרו, לכן הוא החליט לבנות גג בעצמו מכספו, אבל אז הגיע אליו פקח מהעירייה שאמר - "אתה מתבקש להפסיק לבנות את התקרה, אין לך זכות, וזה נוגד את התקנות. אם אתה רוצה לבנות תקרה, צריך לעשות את זה באופן חוקי." "כלומר?" "תגיש בקשה ואנחנו נטפל בעניין שלך." "אז אתם רוצים שאני אפסיק לבנות את הגג." "כן!" "תגישו בקשה ואני אטפל בעניין שלכם."